BBCs nye nordiske tv-kanal går i luften i Danmark

BBCs nye kanal BBC Nordic og dens on demand-tjeneste BBC Nordic+ lander i danske tv-pakker i dag. Kanalen vil samle de bedste underholdnings- og dokumentarprogrammer fra BBC Brit og BBC Earth og kommer med on demand-tjenesten BBC Nordic+, der giver mulighed for at gense programmer fra kanalens arkiver og derudover byder på eksklusivt indhold.

Samtidig erstatter den de to tidligere BBC-kanaler i danske tv-pakker. Danske seere kan blandt andet blænde op for:

’Louis Theroux Interviews…’, hvor dokumentaristen Louis Theroux interviewer britiske stjerner som sangerinden Rita Ora og skuespillerinden Dame Judi Dench. De første tre afsnit er tilgængelige fra i dag på on demand-tjenesten Nordic+. Herefter udkommer nye ugentlige afsnit fra den 23. april.

‘Fight the Power: How Hip Hop Changed the World’, der dykker ned i, hvordan hiphoppen brød ud af undergrunden i 1970’ernes New York og blev til det verdensomspændende fænomen, det er i dag. Alle fire afsnit af dokumentarserien er eksklusivt tilgængelige i dag.

Fra maj kan seere desuden gå ombord i nyt indhold som dokumentarfilmen ‘David Bowie: Finding Fame’, dokumentarserien ‘Sex Actually with Alice Levine’ og komedieprogrammet ‘8 Out of 10 Cats’.

BBC Nordic og Nordic+ lander i danske tv-pakker i dag kl. 10:00. Læs mere her.

BBCs nye nordiske tv-kanal går i luften i Danmark